Metroul din Drumul Taberei se dă în folosință de marți. 9 ani au trecut de când au început lucrările.
Așteptarea a luat sfârșit. Marchează în calendar cu un turnichet în formă de cruce roșie! Mâine, 15 septembrie, se dă în folosință metroul din Drumul Taberei. După un parcurs extrem de lung iată că s-a întâmplat minunea.
Ministrul Transporturilor a anunţat oficial deschiderea liniei de Metrou Drumul Taberei. De mâine poţi să călătoreşti pe M5. Lucrările au început în anul 2011 şi trebuia să fie gata acum 5 ani de zile, însă din 2015 termenul finalizării tot a fost amânat. Investiţiile au costat bugetul de stat 3,2 miliarde de lei. Lucian Bode: "Suntem pregătiţi să dăm în trafic cu călători linia de metrou Drumul Taberei – Eroilor în cursul zilei de mâine, 15 septembrie. Aşa cum aţi spus, după semnarea celor două procese verbale, am anunţat public că Metrorex va realiza o serie de activităţi administrative astfel încât începând cu data de 15 septembrie, Magistrala 5 să poată fi dată în exploatare cu călători.".